CELEX: 62020CN0242
Language: lv
Date: 2020-06-08 00:00:00
Title: Lieta C-242/20: Lūgums sniegt prejudiciālu nolēmumu, ko 2020. gada 8. jūnijā iesniedza Visoki trgovački sud Republike Hrvatske (Horvātija) – HRVATSKE ŠUME d.o.o., Zagreba, kas ir HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj, p.o. Zagreba tiesību pārņēmēja/BP EUROPA SE, kas ir DEUTSCHE BP AG tiesību pārņēmēja, kura savukārt ir THE BURMAH OIL (Deutschland) GmbH tiesību pārņēmēja

10.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 262/20
            
         
      Lūgums sniegt prejudiciālu nolēmumu, ko 2020. gada 8. jūnijā iesniedza Visoki trgovački sud Republike Hrvatske (Horvātija) – HRVATSKE ŠUME d.o.o., Zagreba, kas ir HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj, p.o. Zagreba tiesību pārņēmēja/BP EUROPA SE, kas ir DEUTSCHE BP AG tiesību pārņēmēja, kura savukārt ir THE BURMAH OIL (Deutschland) GmbH tiesību pārņēmēja
      (Lieta C-242/20)
      (2020/C 262/26)
      Tiesvedības valoda – horvātu
      
         Iesniedzējtiesa
      
      
         Visoki trgovački sud Republike Hrvatske
      
      
         Pamatlietas puses
      
      
         Prasītāja: HRVATSKE ŠUME d.o.o., Zagreba, kas ir HRVATSKE ŠUME javno poduzeće za gospodarenje šumama i šumskim zemljištima u Republici Hrvatskoj, p.o. Zagreba tiesību pārņēmēja
      
         Atbildētāja: BP EUROPA SE, kas ir DEUTSCHE BP AG tiesību pārņēmēja, kura savukārt ir THE BURMAH OIL (Deutschland) GmbH tiesību pārņēmēja
      
         Prejudiciālie jautājumi
      
      
                  1)
               
               
                  [Vai] uz prasībām par tādu summu atmaksu, kas saņemtas netaisnas iedzīvošanās dēļ, attiecas Padomes Regulā (EK) Nr. 44/2001 (1) [..] paredzētais jurisdikcijas pamatojums, kurš ir noteikts “kvazideliktiem”, ņemot vērā, ka šīs regulas 5. panta 3. punktā cita starpā ir paredzēts: “Personu, kuras domicils ir kādā dalībvalstī, citā dalībvalstī var iesūdzēt lietās, kas attiecas uz neatļautu darbību vai kvazideliktu, tās vietas tiesās, kur iestājies vai var iestāties notikums, kas rada kaitējumu”?
               
            
                  2)
               
               
                  Vai uz civilprocesiem, kuri tika uzsākti, jo nepamatotu maksājumu atgūšanai attiecīgajā piespiedu izpildes tiesā procedūrā ir piemērojams laika ierobežojums, attiecas izņēmuma jurisdikcija atbilstīgi Padomes Regulas (EK) Nr. 44/2001 [..] 22. panta 5. punktu, kurā ir paredzēts, ka tiesvedībā attiecībā uz spriedumu izpildi izņēmuma jurisdikcija ir tās dalībvalsts tiesām, kurā spriedums ticis izpildīts vai ir jāizpilda, neatkarīgi no domicila?
               
            
         (1)  Padomes Regula (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās [(OV 2001, L 12, 1. lpp.)].